**A KÉPZELET VILÁGA 4. ÉVFOLYAM VIZUÁLIS KULTÚRA TANMENETE**

**Éves óraszám: 74 óra**

**Heti óraszám: 2 óra**

**1. Az éves munka szervezése** (tanszerek, taneszközök, iskolai és tanórai szokások).

**LESSÜK MEG AZ ŐSZT!**

Választható feladatok: 1/1. Az őszi évszak jellemzői. Őszi színek és formák Tarbay Ede meséjében (tk. 4. old.). 1/2. Műalkotások elemzése (Giuseppe Arcimboldo Az ősz című festménye). Az ősz portréja: szokatlan portré ábrázolása az ősz jellegzetes formáinak és színeinek felhasználásával. (tk. 5. old.).

**2. Színkeverés. Színek az őszi természetben.**

Választható feladatok: 2/1. Varázsszőnyeg. A színek hangulati hatása. Papírszövés (tk. 6. old.).2/2. Az őszi avar hangulata. Festett levélnyomatok grafikai kiegészítése (tk. 7. old.).

**3. Tanulmányrajz** (tk. 8. old.). Természeti forma látvány utáni ábrázolása. A térábrázolás jellemzői, A térbeli kifejezés vizuális eszközei. A látvány átalakítása: dekoratív felület képzése egy valós forma színének és felületének módosításával. Valós formából karikatúra (tk. 9. old.).

**4. Valóságos és képzelt figurák.** Meseillusztráció alkotása a Mákkirálynő című meséről (10. old.). Tudósítás és riport (a hír, az álhír, a tudósítás, a riport és az interjú fogalmának megismerése). Az olvasott mese alapján rövid beszámoló készítése a Mákkirálynő lakodalmáról (11. old.).

**5. VARÁZSLATOS SZÍNEK**

**Főszínek, mellékszínek, kiegészítő színek** (12. old.).

Választható feladatok: 5/1. Színek, színellentétek, színkontrasztok. Szerepjáték A kék meg a sárga című mese alapján (13. old.) 5/2. A színek hőhatása: hideg és meleg színek. Tiszta színek, derített és tompított színek. Műalkotások elemzése (Robert Delaunay: Ritmus). Zenei ritmusok kifejezése színekkel (14. old.).

**6. Tónuskontrasztok.** Választható feladatok: 6/1. Kompozíció készítése sötét-világos kontraszt alkalmazásával (15. old.). 6/2. Játék a betűkkel: tükörképes kompozíció készítése rajzos formában (16. old.). 6/3. Szimmetria a művészetben (17. old.). Szimmetrikus figurák készítése keresztnevekből papírkivágással.

**7. A színek hatása** (18. old.). Műalkotások elemzése (Ferenczy Károly: Október. Pablo Picasso: Tragédia). Színek és érzelmek. Emberi tulajdonságok, viselkedésformák kifejezése mimikával, gesztusokkal és színekkel. Emberi karakterek, jellemek empatikus ábrázolása a színek hangulati szerepét felhasználva. Az adott témához kapcsolódó hangulat feldolgozása illusztrációban (19. old.).

**8. A REKLÁM.**

**A reklám hatásai.** Reklámszlogen. (20. old.) Reklámplakátok. A plakátok jellegzetes kompozíciós fogásai: formai és színmegoldások (21. old.). Televíziós reklámok, reklámfilmek. A reklám készítésének szakemberei. A stáb munkája (22. old.) Rajzos forgatókönyv – egy napom története (23. old.).

**9. Tudatos vásárló, tudatos vásárlás** (24. old.). Az áru csomagolása. Csomagolóanyagok tervezése. A tartalom és a forma összhangja (25. old.).

**10. HOGYAN ÉPÜLNEK FEL A HÁZAK?**

Alaprajz - homlokzat – tömeg. Az épület külső kifejezőeszközei: méret, tömeg, tagoltság, anyag, hely. Különböző épülettípusok: lakó- és középületek. Egyszerű tömeg, alaprajz és homlokzat egyeztetése (26-27. old.).

Ősi épülettípusok, építőanyagok és berendezési tárgyak. A magyar népi építészet emlékei és fő jellemzői. Népi építészet (28. old.). Szabadtéri Néprajzi Múzeum – Szentendre (29. old.). Élet a faluban (30. old.). Egy színes falu, Bódvalenke (31. old.).

**11. A város.** Képelemzés: régi és mai utcakép, épülettípusok (lakóházak, toronyházak, középületek, ipari épületek), építőanyagok (32. old.). A város átalakulása: bontások és építkezések környezetalakító szerepe (a tankönyv képsorozatának elemzése, tk. 33. old.). Budapest nevezetességei (34-35. old.). Választható feladatok: 11/1. A tájkép. Képelemzés: az Eiffel-torony a valóságban és a festményeken (Delaunay festményének összehasonlítása a toronyról készült fényképpel, tk. 36. old.). 11/2. Táj madártávlatból. Madártávlatból készült fénykép és a látványtérkép összehasonlítása. Utcakép ábrázolása madártávlatból. Csoportmunka (tk. 37. old.).

**12. Színek a városban.** Utcaképek elemzése. Tűzfalak (38. old.). Választható feladatok. 12/1. Vidám utca. Képelemzés: James Rizzi Vidám város című festménye. Alkotómunka: közös kompozíció készítése megszemélyesített nevező házakból (39. old.). 12/2. Képzeletbeli táj. Szürreális tájábrázolások elemzése (pl. Jacek Yerka Meseváros című festménye, tk. 40. old.). Versillusztráció készítése: Karafiáth Orsolya Álom-város című versének színes feldolgozása, tk. 40. old.). 12/3. Meseváros különleges házakkal. Papírkivágás, festékfújás (tk. 41. old.).

**13. Különleges házak és ablakok.** Képelemzés: Friedrich Hundertwasser házai. Választható feladatok. 13/1. Egyedi mintájú ablakkeretek tervezése (tk. 42. old.). 13/2. Különleges ház homlokzatának tervezése csoportmunkában (43. old.).

**14. BEKÖSZÖNTÖTT A TÉL.**

Képelemzés: a téli táj megfigyelése a valóságban, a fényképeken és a festményeken, pl. id. Pieter Brueghel Vadászok a hóban (tk. 44. old.). Választható feladatok: 14/1. Különleges hóemberek (45. old.). 14/2. A tél virágai. Hókristályok, hópehelytündérek (46. old.). 14/3. Téli ablakdíszek papírkivágással (47. old.).

**15. Karácsonyi szokások, hagyományok** (48. old.). Választható feladatok: 15/1. Karácsonyi koszorú papírkivágással (48. old.). 15/2. Karácsonyi mintaterv. Színkompozíció karácsonyi formák felhasználásával (49. old.). 15/3. Karácsonyi csomagolópapír tervezése (49. old.).

**16. Farsangi népszokások – a busójárás.** A busók jellegzetes viselete (tk. 50-51. old.). Tájékozódás az interneten: információk keresése a busójárás történetéről, a busóálarcok jellegzetességeiről, és a mohácsi fafaragókról (52-53. old.).

**17. Busóálarcok készítése választható technikával:** festés, viaszkarc, grafika, papírkivágás (54-55. old.).

**18.** **A RUHA TESZI AZ EMBERT?** A kulturált -alkalomhoz illő- viselet és viselkedés. A felnőttek és a gyermekek ruházatának jellemzői és a különböző viseletek összehasonlítása. Az úri, a polgári és a népi öltözet. Viseletek régen és napjainkban . Képelemzés: divatlapok, fényképek, festmények, pl. ifj. Marcus Gheeraerts: Anne Lady és gyermekei. Auguste Renoir: Fiatal lány napernyővel, Matrózruhás fiú (tk. 56-57. old.). A magyar népviseletek (tk. 58-59. old.).

**19. A divat és az egyéni stílus.** Alkalomhoz és az egyéniséghez illő viseletek (tk. 60. old.). Más a cifra más a szép című mese elemzése a tankönyvben megadott kérdések segítségével (tk. 61).

**20. Mit viselünk a lábunkon?** A lábbeli típusai régen és napjainkban. Hétköznapi és ünnepi viseletek. A mesebeli lábbeli jellemzői. Varázserejű cipő tervezése (tk. 62. old.).

**21. Zoknitól a zoknibábokig.** Választható feladatok: 21/1. Színes zokni egyedi mintájának tervezése. 21/2. Zoknibáb tervezése. 21/3. Zoknibábok divatbemutatója című plakát tervezése (tk. 63. old.).

**22. Mintás textilek.** A felületek díszítése, a textil mintázásának változatai. A színfoltok és minták elrendezési módja: mintaritmus, formaismétlődés, színkontrasztok, színharmóniák. Választható feladatok: 22/1. Patchwork hátizsák tervezése különböző színű és faktúrájú felületekkel (64. old.). 22/2. Mintás ruha tervezése Gustav Klimt Adéle Bloch-Bauer című festményének inspirációja alapján (tk. 65. old.).

**23. Textilfestés.** A batikolás technikája. Csomózott (kötözött) batikolt póló készítése (tk. 66-67. old.).

**24.** **ITT VAN MÁR A TAVASZ!** Környezetvédelmi feladat: beszélgetés a kisvirág és a hegy című képregényről. Elemzés és szerepjáték (tk. 69. old.). Osztálydekoráció: origami hóvirág készítése a tankönyv fázisrajzai alapján (tk. 68. old.).

**25. Éljen a szabadság!** Beszélgetés az 1848-as magyar forradalom és szabadságharc viseleteiről. Előzetes feladatok: katonai és köznapi öltözeteket ábrázoló képek gyűjtése az interneten (70. old.). Egy korabeli ruhába öltözött személy rajzos megjelenítése. Ünnepi dekoráció készítése: origami kokárda hajtogatása a tankönyv fázisrajzai alapján (tk. 71. old.).

**26. HÚSVÉT.** A húsvéti ünnepkör jellemzői és jelképes formái. Választható feladatok: 26/1. Húsvéti táska készítése színes papírokból, papírkivágás, kollázs (tk. 72. old.). 26/2. Origami nyuszi hajtogatás a tankönyv fázisrajzai alapján (tk. 73. old.).

**27. CSENDÉLET.** A csendélet műfaja. A különböző csendéletfestési stílusok összehasonlítása: Coenraet Roepel, Auguste Renoir és Juan Gris festményei (tk. 74. old.). Csendélet festése a tankönyvben ajánlott technikával: akvarell, kollázs, papírbatik (tk. 75. old.).

**28. Virágok a magyar népművészetben.** A magyar díszítőművészet mintái. Képelemzés: falitéka, fali sótartó, tulipános láda, hímzett lepedőszél, kályhacsempék rajzolata. Festett és faragott díszítések jellemzői (tk. 76-77. old.). Mesebeli virágasszony tervezése (tk. 77. old.).

**29. Formaegyszerűsítés – stilizálás.** A forma jellé alakítása. A valóságos forma átalakítása egyszerűsítéssel, díszítéssel vagy a részletek elhagyásával. A képzelet virágai. Kollázs készítése színes papírokból: az egyéni munkákból közös kompozíció összeállítása (tk. 78-79. old.).

**30. Jelképek a művészetben.** Választható feladatok. 30/1. Meseillusztráció készítése: A tulipánná változott királyfi című mese feldolgozása (tk.80. old.). 30/2. Mesebeli virágok: a varázsló kertjének virágai (k. 81. old.).

**31. ÁLLATOK ÁBRÁZOLÁSA.** Műalkotások elemzése: állatok ábrázolása az őskortól napjainkig, a barlangrajzoktól a mozgófilmig (81. old.). A valóság művészi átalakítása (tk. 83. old.). Az állatok alakja és felülete. A jellegzetes forma és a kültakaró mintája (tk. 84. old.).

**32. Képzeletország állatkertje.** Mesebeli állatok tervezése csoportmunkában. Puzzle: az egész forma összeépítése az egyénileg készített részletekből (tk. 85. old.)

**33. Jellemző nézet-jellemző forma.** Választható feladatok. 33/1. A macska ábrázolása: ókori egyiptomi macskaszobor, festmények, macskakarikatúrák, fényképek megfigyelése. Mesebeli macska tervezése a jellemző karakter hangsúlyozásával, de a valóságtól eltérő mintákkal és színekkel (tk. 86-87. old.). 33/2. Humoros állatok. A karikatúra rajzolásának jellemzői (tk. 88-89. old.).

**34. Képzelt lények.** Kitalált lények tervezése valós formák összekeverésével. Elemzés: a pegazus, a kentaur, a szirén jellemzői (tk. 90. old.). Választható feladatok: 35/1. Síkból kilépő formák, papírdomborművek (91. old.). 35/2. Foltokból formák. Pacnikép: a véletlenszerűen keletkezett festékfoltok kiegészítésével kitalált lények teremtése (92. old.). 35/3. Mesebeli karakterek: a boszorkány és a tündér jellemzői, külső és belső tulajdonságai (tk. 93. old.).

**35. Vissza a titokzatos múltba.** A totem és a totemizmus (tk. 94. old.). Totemoszlopok tervezése síkban vagy térben (tk. 95-97. old.).

**36. Mesebeli lények.** A varázsló jellemzői (öltözete és a varázserejű tárgyak). Varázsköpeny vagy varázserejű dob tervezése (tk. 98-99. old.).

**37. ÖSSZEFOGLALÁS.** A tankönyv feladatainak megoldása: színek, stilizálás-jelalkotás, épületek-épülettípusok, tárgyak és használatuk, népművészet, vizuális kommunikáció-utazások (tk. 100-101. old.).